CELEX: 62012TN0051
Language: da
Date: 2012-02-08 00:00:00
Title: Sag T-51/12: Sag anlagt den 8. februar 2012 — Scooters India mod KHIM — Brandconcern (LAMBRETTA)

14.4.2012   
            
            
               DA
            
            
               Den Europæiske Unions Tidende
            
            
               C 109/21
            
         Sag anlagt den 8. februar 2012 — Scooters India mod KHIM — Brandconcern (LAMBRETTA)
   (Sag T-51/12)
   2012/C 109/46
   Stævningen er affattet på engelsk
   
      Parter
   
   
      Sagsøger: Scooters India Ltd (Sarojininagar, Indien) (ved barrister B. Brandreth)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Brandconcern BV (Amsterdam, Nederlandene)
   
      Sagsøgerens påstande
   
   
               —
            
            
               Afgørelse truffet den 1. december 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 2312/2010-1) annulleres i det omfang sagsøgerens klage over fortabelsen af varemærket med hensyn til dets registrering for varer i klasse 12 ikke blev taget til følge.
            
         
               —
            
            
               Sagen hjemvises til Harmoniseringskontoret idet Retten anfører, at den er af den opfattelse, at varemærket reelt har været brugt i forbindelse med varer i klasse 12, nemlig »scootere, reservedele og tilbehør til køretøjer og befordringsmidler til brug på land«.
            
         
               —
            
            
               Harmoniseringskontoret tilpligtes at betale sagsøgerens omkostninger i forbindelse med sagen for appelkammeret og for Retten.
            
         
      Søgsmålsgrunde og væsentligste argumenter
   
   
      Det registrerede EF-varemærke med hensyn til hvilket, der er indgivet begæring om erklæring om fortabelse: Ordmærket »LAMBRETTA« for varer i klasse 3, 12, 14, 18 og 25 — EF-varemærkeregistrering nr. 1495100
   
      Indehaver af EF-varemærket: Scooters India Ltd
   
      Indgiveren af begæringen om, at EF-varemærket erklæres fortabt: Brandconcern BV
   
      Annullationsafdelingens afgørelse: Delvis fortabelse af EF-varemærkeregistrering nr. 1495100
   
      Appelkammerets afgørelse: Delvis ophævelse af annullationsafdelingens afgørelse, afslag på klagen for så vidt angår de øvrige varer og afslag på den accessoriske klage
   
      Søgsmålsgrunde: Tilsidesættelse af artikel 50, stk. 2 i Rådets forordning (EF) nr. 207/2009, idet appelkammeret fejlagtigt erklærede EF-varemærket fortabt med hensyn til alle varer i klasse 12, selv om det havde anført, at der forelå bevis for reel brug af en identificerbar underkategori af varer i klasse 12. Endvidere begik appelkammeret en retlig fejl, idet det ikke anvendte sag C-40/01, Ansul BV mod Ajax Brandbeveiliging, med den konsekvens, at brug i forhold til reservedele sikrer en registrering for de varer, hvori disse reservedele indgår som en integreret del.